b'\n_START_ARTICLE_\nKonstancijus III\n_START_PARAGRAPH_\nFlavijus Konstancijus (mir\xc4\x97 421\xc2\xa0m. rugs\xc4\x97jo 2 d., dar \xc5\xbeinomas kaip Konstancijus III) buvo Vakar\xc5\xb3 Romos imperatorius, vald\xc4\x99s 421\xc2\xa0m. septynis m\xc4\x97nesius. Imperatoriaus Valentiniano III t\xc4\x97vas, svarbus generolas ir politikas. Kaip galia u\xc5\xbe sosto jis vald\xc4\x97 nuo 410\xc2\xa0m., o 421\xc2\xa0m. Konstancijus kartu su Honorijumi vald\xc4\x97 kaip imperatorius.\n_START_SECTION_\nGyvenimas\n_START_PARAGRAPH_\nKonstancijus gim\xc4\x97 Naise (dabar Ni\xc5\xa1as Serbijoje) ir tikriausiai buvo profesionalus karys, pasiek\xc4\x99s magister militum rang\xc4\x85 valdant Honorijui._NEWLINE_411\xc2\xa0m. jis nugal\xc4\x97jo Geroncij\xc5\xb3, uzurpatoriaus Maksimo Ispano generol\xc4\x85, ir uzurpatori\xc5\xb3 Konstantin\xc4\x85 III Arlyje. Konstantinas sukilo 407\xc2\xa0m., bet susipyko su generolu Geroncijumi, kuris 409\xc2\xa0m. paskelb\xc4\x97 Maksim\xc4\x85 imperatoriumi ir prad\xc4\x97jo kar\xc4\x85 su Konstantinu ir Honorijumi. 411\xc2\xa0m. Geroncijus apgul\xc4\x97 Konstantin\xc4\x85 Arlyje, bet i\xc5\xa1 Italijos atvykus Konstancijaus kariams jis pats buvo apgultas. Geroncij\xc5\xb3 paliko jo kariai, o po to j\xc4\xaf nu\xc5\xbeud\xc4\x97 Ispanijoje. Konstancijus tris m\xc4\x97nesius buvo apgul\xc4\x99s Arl\xc4\xaf, kol Konstantino generolas Edobichas gr\xc4\xaf\xc5\xbeo su didele frank\xc5\xb3 ir aleman\xc5\xb3 armija. Netoli Arlio Konstancijus nugal\xc4\x97jo Edobichj\xc4\x85, kur\xc4\xaf i\xc5\xa1dav\xc4\x97 ir nu\xc5\xbeud\xc4\x97 draugas. Konstantinas pasidav\xc4\x97, kai jo kariai prie Reino susid\xc4\x97jo su uzurpatoriumi Jovinu, ir buvo \xc4\xaf\xc5\xa1ventintas \xc4\xaf kunigus, bet Konstancijus j\xc4\xaf pagavo ir nu\xc5\xbeud\xc4\x97._NEWLINE_412\xc2\xa0m. Konstancijus i\xc5\xa1vijo vizigotus i\xc5\xa1 Italijos. 413\xc2\xa0m. pirm\xc4\x85kart tapo konsulu. 414\xc2\xa0m. jis puol\xc4\x97 vizigotus, o j\xc5\xb3 vadas Ataulfas paskelb\xc4\x97 Prisk\xc4\x85 Atal\xc4\x85, kuris jau buvo uzurpatorius, imperatoriumi. Po Galijos uost\xc5\xb3 blokados vizigotai pab\xc4\x97go \xc4\xaf Ispanij\xc4\x85 415\xc2\xa0m. Priskas Atalas band\xc4\x97 b\xc4\x97gti, bet buvo pagautas ir nusi\xc5\xb3stas \xc4\xaf Raven\xc4\x85. Po Ataulfo ir jo \xc4\xafp\xc4\x97dinio Sigeriko mirties Konstancijus susitar\xc4\x97 su naujuoju vizigot\xc5\xb3 karaliumi Valija: u\xc5\xbe teritorij\xc4\x85 Akvitanijoje, jis sutiko kautis rom\xc4\x97n\xc5\xb3 pus\xc4\x97je kaip s\xc4\x85jungininkas. Vandalai, alanai ir svebai, kurie kirto Rein\xc4\x85 407\xc2\xa0m., apsistojo Ispanijoje. Su \xc5\xa1ia sutartimi buvo paleista Gala Placidija, kuri\xc4\x85 vizigotai pa\xc4\x97m\xc4\x97 \xc4\xaf nelaisv\xc4\x99 siaubdami Rom\xc4\x85 410\xc2\xa0m._NEWLINE_Konstancijus tapo patricijumi 417\xc2\xa0m., tais metais buvo konsulu su Honorijumi, ved\xc4\x97 Gal\xc4\x85 Placidij\xc4\x85, tapdamas Teodos\xc5\xb3 \xc5\xa1eimos dalimi. Pora tur\xc4\x97jo 2 vaikus: Justa Grata Honorija (gim\xc4\x97 417/418\xc2\xa0m.) ir b\xc5\xabsimas imperatorius Valentinianas III (gim\xc4\x97 419\xc2\xa0m.). 420\xc2\xa0m. jis tre\xc4\x8di\xc4\x85kart tapo konsulu su Teodosijumi II._NEWLINE_421\xc2\xa0m. vasario 8 d. Konstancijus tapo imperatoriumi ir i\xc5\xa1 esm\xc4\x97s vald\xc4\x97 vietoj neveiksmingo Honorijaus. Jis skund\xc4\x97si, kad naujas vaidmuo atima daug asmenin\xc4\x97s laisv\xc4\x97s. Be to Teodosijus II nepripa\xc5\xbeino naujo imperatoriaus._NEWLINE_Teigiama, kad Konstancijus ruo\xc5\xa1\xc4\x97si karui su Teodosijumi II d\xc4\x97l titulo pripa\xc5\xbeinimo, kai staiga mir\xc4\x97 rugs\xc4\x97jo 2 d._NEWLINE_Konstantino veiksmai \xc4\xaftakojo v\xc4\x97lesnius patricijus Flavij\xc5\xb3 Etij\xc5\xb3 ir Ricimer\xc4\x85, bet tik Petronijus Maksimas nor\xc4\x97jo tapti imperatoriumi ir vald\xc4\x97 dar trumpiau u\xc5\xbe Konstancij\xc5\xb3.'